CELEX: 62013TA0413
Language: bg
Date: 2015-03-19 00:00:00
Title: Дело T-413/13: Решение на Общия съд от 19 март 2015 г. — City Cycle Industries/Съвет (Дъмпинг — Внос на велосипеди, изпращани от Индонезия, Малайзия, Шри Ланка и Тунис — Разширяване по отношение на този внос на обхвата на окончателното антидъмпингово мито, наложено върху вноса на велосипеди с произход от Китай — Заобикаляне — Неоказване на съдействие — Член 13 от Регламент (ЕО) № 1225/2009 — Задължение за мотивиране — Грешка в преценката — Равно третиране — Достъп до преписката)

4.5.2015   
            
            
               BG
            
            
               Официален вестник на Европейския съюз
            
            
               C 146/38
            
         Решение на Общия съд от 19 март 2015 г. — City Cycle Industries/Съвет
   (Дело T-413/13) (1)
   
   ((Дъмпинг - Внос на велосипеди, изпращани от Индонезия, Малайзия, Шри Ланка и Тунис - Разширяване по отношение на този внос на обхвата на окончателното антидъмпингово мито, наложено върху вноса на велосипеди с произход от Китай - Заобикаляне - Неоказване на съдействие - Член 13 от Регламент (ЕО) № 1225/2009 - Задължение за мотивиране - Грешка в преценката - Равно третиране - Достъп до преписката))
   (2015/C 146/52)
   Език на производството: английски
   
      Страни
   
   
      Жалбоподател: City Cycle Industries (Коломбо, Шри Ланка) (представители: T. Müller-Ibold и F.-C. Laprévote, avocats)
   
      Ответник: Съвет на Европейския съюз (представители: S. Boelaert, подпомаган от R. Bierwagen и C. Hipp, avocats)
   
      Встъпили страни в подкрепа на ответника: Европейска комисия (представители: J.-F. Brakeland и M. França); и Maxcom Ltd (Пловдив, България) (представители: L. Ruessmann, avocat, и J. Beck, solicitor)
   
      Предмет
   
   Частична отмяна на Регламент за изпълнение (ЕС) № 501/2013 на Съвета от 29 май 2013 година за разширяване на обхвата на окончателното антидъмпингово мито, наложено с Регламент за изпълнение (ЕС) № 990/2011 върху вноса на велосипеди с произход от Китайската народна република, за да включва вноса на велосипеди, изпращани от Индонезия, Малайзия, Шри Ланка и Тунис, независимо дали са декларирани с произход от Индонезия, Малайзия, Шри Ланка и Тунис (ОВ L 153, стр. 1).
   
      Диспозитив
   
   
               1)
            
            
               Отменя член 1, параграфи 1 и 3 от Регламент за изпълнение (ЕС) № 501/2013 на Съвета от 29 май 2013 година за разширяване на обхвата на окончателното антидъмпингово мито, наложено с Регламент за изпълнение (ЕС) № 990/2011 върху вноса на велосипеди с произход от Китайската народна република, за да включва вноса на велосипеди, изпращани от Индонезия, Малайзия, Шри Ланка и Тунис, независимо дали са декларирани с произход от Индонезия, Малайзия, Шри Ланка и Тунис, в частта му относно City Cycle Industries.
            
         
               2)
            
            
               Съветът на Европейския съюз понася съдебните разноски на City Cycle Industries, както и собствените си съдебни разноски.
            
         
               3)
            
            
               Европейската комисия и Maxcom Ltd понасят направените от тях съдебни разноски.
            
         
      (1)  ОВ C 274, 21.9.2013 г.